# Cotxe Tramontana

El Tramontana és un cotxe creat per l'empresa Advanced Design Tramontana (A.D. Tramontana) a Catalunya, concretament a Palau de Santa Eulàlia (Empordà), on hi ha el centre tècnic i de manufacturació.
En aquest centre és on s'ha creat el cotxe més luxós i exclusiu de tot l'Estat espanyol. Aquest cotxe està tot a gust del comprador (es poden triar els materials, el color, la pell de la tapisseria i l'equipament). Tot el cotxe està cuidat fins al màxim detall amb l'objectiu d'obtenir l'exclusivitat.
El cotxe es pot adquirir en format monoplaça o biplaça. La gent apassionada amb els vehicles esportius hi veu similituds amb un cotxe de Fórmula 1; fins i tot molts el comparen amb un avió de combat. El seu xassís és de fibra de carboni, això fa que el cotxe pesi menys i pugui córrer més. A la contra, també n'encareix el preu.
És un cotxe exclusiu de gran luxe, ja que el fabricant en demana entre 600.000 i 1.000.000 € (depenent dels extres requerits). Només se'n fabriquen 12 a l'any, fet que provoca que la llista d'espera per comprar-lo sigui considerable.

## Versions

La primera versió del vehicle fou presentada, com a prototip, l'any 2005 al Saló de l'automòbil de Ginebra. L'any 2006 el model entrà en producció.
L'any 2009 és llança la segona versió: el Tramuntana R edition. En anys successius s'anaren llançant noves versions (el 2013 anaven per la V10).

## Característiques del cotxe

* Canvi de marxes de 6 velocitats.
* Motor de 12 cilindres en V, biturbo amb intercooler i 720 CV.
* El motor pot agafar fins als 355 km/h.
* Accelera de 0 a 100 km/h en només 3,7 segons.
* Rodes de 20.

## Especificacions versió R edition

font: especificacions fabricant
* Motor :
** 12 cilindres en V 60º Biturbo de 5.513 cm³
** Diametre cilindres: 82 mm
** compressió: 9:1
** Pressió del Turbo : 1.4 bar
* Potència màxima: 550 Hp – 404 kW a 5.000 rpm i 720 Hp – 529 kW a 5.250 rpm
* Par motor: 890 Nm a 3.500 rpm i 1.100 Nm a 4.000 rpm
* Transmissió longitudinal de la potència del motor
* Transmissió posterior
* Control de tracció (4 posicions)
* Caixa de canvis seqüencial de 6 velocitats
* Frens ceràmics de discos de carboni, ABS
** Davanters: 380x34 mm de 6 pinces
** Posterior: 380x34 mm de 6 pinces
* Llantes de 20" de fibra de carboni i magnesi central
* Pneumàtics:
** Davanters: 245/40 R20"(Y)
** Posteriors: 335/30 R20"(Y)
* Suspensió: independent de doble forquilla regulable
** Altura de marxa variable, 85 / 135 mm
* Estructura en fibra de carboni monocasc (cabina)
* Carrosseria de fibra de carboni
* Dimensions:
** Longitud: 4.900 mm
** Amplada: 2.080 mm
** Alçada: 1.300 mm
* Pes en buit: 1.268 kg.
* Capacitat de combustible: 100 ltrs.
* Rendiment màxim.
** Velocitat: 325 km/h. (Limitat)
** Acceleració: 0-100 km/h.: 3,6 seg.
** Relació Pes potència: 1,76 kg/CV

## Referències

* ↑ «Web oficial». Arxivat de l'original el 2008-12-20. [Consulta: 12 maig 2010].
* ↑ «Notícia a La Vanguardia». Arxivat de l'original el 2009-04-18. [Consulta: 12 maig 2010].
* ↑ Youtube:Presentació del tramuntana al canal Nord TV
* ↑ «Notícia a TV3». Arxivat de l'original el 2010-07-15. [Consulta: 12 maig 2010].
* ↑ noticia del 24/02/2006 a 324.cat

## Enllaços externs

* Cotxe Tramontana - Lloc web oficial (anglès)